text: Dårligt vejr er lig med ingen drukneulykker
  19 juli 2016 kl. 07.23
  Selvom de fleste savner sol og sommer, så er det dårlige vejr med til at hindre drukne-ulykker. Det viser de seneste tal fra TrygFondens livreddere ved de syd- og sønderjyske kyster.
  Det ustadige og lunefulde danske sommervejr holder de badelystne væk fra de hjemlige strande - og det kan aflæses direkte i statistikken for den seneste uge fra TrygFondens kystlivreddere.
  I Syd- og Sønderjylland har der i uge 28 været 0 livreddende aktioner, 6 førstehjælpsaktioner, 21 forebyggende aktioner og 600 oplysende indsatser.
  Det fordeler sig på :
  Lakolk: 0 livreddende aktioner, 2 førstehjælpsaktioner, 2 forebyggende aktioner og 149 oplysende indsatser.
  Østerstrand, Fredericia: 0 livreddende aktioner, 1 førstehjælpsaktion, 0 forebyggende aktioner og 193 oplysende indsatser.
  Rindby: 0 livreddende aktioner, 1 førstehjælpsaktion, 0 forebyggende aktioner og 32 oplysende indsatser.
  Vejers: 0 livreddende aktioner, 0 førstehjælpsaktioner, 1 forebyggende aktion og 100 oplysende indsatser.
  Henne: 0 livreddende aktioner, 0 førstehjælpsaktioner, 0 forebyggende aktioner og 47 oplysende indsatser.
  Hvidbjerg: 0 livreddende aktioner, 2 førstehjælpeaktioner, 18 forebyggende aktioner og 79 oplysende indsatser.
  På landsplan har der kun været en enkelt livreddende aktion i den forgangne uge, nemlig på Christiansminde strand på Fyn, hvor en ung kvinde  pludselig fik et epileptisk anfald.
  TrygFondens Kystlivredning holder øje med 36 strande og havnebade over hele landet.
  